Ziemeļkorejas augstākais vadītājs

Augstākais vadītājs (, Ch'oego Ryŏngdoja) ir tituls Ziemeļkorejā, ar kuru parasti apzīmē Korejas Strādnieku partijas, valsts un Korejas Tautas armijas de facto augstāko līderi. Pirmie divi Ziemeļkorejas līderi, kurus sauca par augstākajiem vadītājiem, tā tika saukti tikai pēc viņu nāves, un viņu dzīves laikā viņus dēvēja citos titulos, piemēram, "Dižais vadītājs" un "Dārgais vadītājs". Ziemeļkorejas līderus dēvē arī daudzos citos vārdos un titulos.

Tituls "Augstākais vadītājs" sākotnēji tika izmantots apzīmējot tikai Kimu Irsenu un tikai pēc viņa nāves. Savas dzīves laikā viņš bija pazīstams kā "Dižais vadītājs" (위대한 수령), šis tituls līdz mūsdienām attiecas tikai uz viņu. Viņa dēls Kims Čenirs savas dzīves laikā bija pazīstams kā "Dārgais vadītājs" (친애하는 령도자), un tikai pēc nāves Ziemeļkorejas mediji sāka viņu saukt par "Augstāko vadītāju", pēc viņa tēva tradīcijas. Mazdēls Kims Čonins kāda Ziemeļkorejas laikraksta rakstā, kas datēts ar 2020. gada 3. oktobri, pirmo reizi dēvēts par "Augstāko vadītāju", un kopš tā laika viņš tā tiek dēvēts regulāri, tostarp dažreiz par "Dižo augstāko vadītāju". Viņš ir pirmais Ziemeļkorejas līderis, kuru bieži sauc par Augstāko vadītāju, vēl dzīvam esot un salīdzinoši jaunā, 37 gadu vecumā.

 Uzskaitījums 

 #  Portrets  Vārds, uzvārds (Dzimis — miris)  Pilnvaru termiņš   Amati un tituli  1.  80px  Kims Irsens 김일성 (1912—1994)  1948. gada 9. septembris — 1994. gada 8. jūlijs  KTDR Ministru kabineta premjerministrs (1948—1972)KSP priekšsēdētājs (1949—1966)KSP ģenerālsekretārs (1966—1994)KTDR prezidents (1972—1994)  2.  80px  Kims Čenirs 김정일 (1941—2011)  1994. gada 8. jūlijs — 2011. gada 17. decembris  KTDR Nacionālās aizsardzības komisijas priekšsēdētājs (1993—2011)KSP ģenerālsekretārs (1997—2011)  3.  80px  Kims Čonins 김정은 (1984—)  2011. gada 17. decembris — pašlaik  KSP pirmais sekretārs (2012—2016)KTDR Nacionālās aizsardzības komisijas pirmais priekšsēdētājs (2012—2016)KSP priekšsēdētājs (2016—2021)KTDR Valsts lietu komisijas priekšsēdētājs (2016—pašlaik)KSP ģenerālsekretārs (2021—pašlaik)

 Atsauces 


Kategorija:Ziemeļkorejas politiķi